Na temelju članka 7. Odluke o osnivanju Savjeta mladih Grada Koprivnice („Glasnik Grada Koprivnice“ broj 3/14.) i članka 22. Poslovnika Gradskog vijeća Grada Koprivnice („Glasnik Grada Koprivnice“ broj 5/09., 2/11., 1/13. i 3/13.-pročišćeni tekst), Odbor za izbor i imenovanja, dana 18. srpnja 2014. utvrdio je

**IZVJEŠĆE O PROVJERI FORMALNIH UVJETA I POPIS VAŽEĆIH KANDIDATURA ZA IZBOR ČLANOVA I ZAMJENIKA ČLANOVA SAVJETA MLADIH GRADA KOPRIVNICE**

Gradsko vijeće Grada Koprivnice na 10. sjednici, održanoj 18. lipnja 2014. godine, donijelo je novu Odluku o osnivanju Savjeta mladih Grada Koprivnice („Glasnik Grada Koprivnice“ broj 3/14.) usklađenu sa odredbama novog Zakona o savjetima mladih („Narodne novine“ broj 41/14.).

Temeljem članka 5. Odluke o osnivanju Savjeta mladih Grada Koprivnice raspisan je i objavljen 27. lipnja 2014. u Glasu Podravine i na web stranici Grada Koprivnice javni poziv za isticanje kandidatura za izbor članova i zamjenika članova Savjeta mladih Grada Koprivnice.

Do određenog roka u javnom pozivu (10 dana od objave) pristigli su prijedlozi za članove i zamjenike članova Savjeta mladih Grada Koprivnice od Udruge studenata Koprivničko-križevačke županije, Koprivničke inicijative volontera i aktivista – Udruga Kopriva, Vijeća učenika gimnazije „Fran Galović“ Koprivnica, Interesnog odbora mladih Hrvatske narodne stranke Koprivnica, Udruge športske rekreacije podravskih studenata, Udruge RockLive, Foruma mladih SDP-a grada Koprivnice, Odreda izviđača „Bijeli javor“ Koprivnica, OraH-a Koprivnica i Mladeži Hrvatske demokratske zajednice Koprivnice.

Prijedloge kandidatura razmatrao je Odbor za izbor i imenovanja Gradskog vijeća Grada Koprivnice na sjednici održanoj 18. srpnja 2014. godine.

Od svih zaprimljenih prijedloga, četiri prijedloga kandidata/zamjenika upućena od tri predlagatelja nisu zadovoljila formalne uvjete propisne Javnim pozivom, i to:

* prijedlog Udruge športske rekreacije podravskih studenata koja je za člana Savjeta mladih Grada Koprivnice predložila Marka Stričevića iz Koprivnice, a za njegovu zamjenicu Luciju Blažek iz Peteranca. Navedeni prijedlog nije prihvaćen zbog nezadovoljavanja formalnog uvjeta prebivališta/boravišta na području Grada Koprivnice kandidatkinje predložene za zamjenicu člana, propisanog točkom IV. Javnog poziva, odnosno člankom 2. Odluke o osnivanju Savjeta mladih Grada Koprivnice,
* dva prijedloga stranke ORaH Koprivnica ne zadovoljavaju kriterij ovlaštenog predlagatelja budući da je člankom 9. stavkom 3. Zakona o savjetima mladih, odnosno člankom 6. Odluke o osnivanju Savjeta mladih Grada Koprivnice propisano da kandidature za članove savjeta mladih i njihove zamjenike, između ostalih, kao ovlašteni predlagatelji mogu isticati i pomladci političkih stranaka. Budući da ORaH nema posebno organizirani oblik mladih već je predlagatelj politička stranka iz navedenog proizlazi da prijedlog nije podnio ovlašteni predlagatelj.
* prijedlog Koprivničke inicijative volontera i aktivista – Udruga Kopriva za člana Savjeta mladih Grada Koprivnice predložila je Ivana Funteka iz Koprivnice, rođenog 21.01.1984. godine. Kako je člankom 3. Zakona o savjetima mladih i člankom 2. Odluke o osnivanju Savjeta mladih Grada Koprivnice propisano da su mladi u smislu Odluke osobe s prebivalištem ili boravištem na području Grada Koprivnice koji u trenutku podnošenja kandidatura imaju od navršenih petnaest do navršenih trideset godina života, navedeni prijedlog ne zadovoljava kriterij gornje dobne granice za kandidaturu te nema pravo biti biran za člana u Savjetu mladih.

Sukladno navedenom, Odbor za izbor i imenovanja Gradskog vijeća Grada Koprivnice

utvrdio je Popis važećih kandidatura za izbor članova i zamjenika članova Savjeta mladih Grada Koprivnice, koji je prilog ovog Izvješća te se uz Izvješće dostavlja Gradskom vijeću Grada Koprivnice i objavljuje na web stranici Grada Koprivnice i sredstvima javnog priopćavanja.

**POPIS VAŽEĆIH KANDIDATURA ZA ČLANOVE I ZAMJENIKE ČLANOVA SAVJETA MLADIH GRADA KOPRIVNICE**

|  |  |  |  |  |
| --- | --- | --- | --- | --- |
| **red.****br.** | **ime i prezime** | **datum rođenja** | **adresa** | **predlagatelj** |
| 1. | Kandidat: Dean PerkoZamjenica: Ana Radmanić | 22.02.1993.9.08.1992. | Kneza Branimira 65, KoprivnicaIvana Sabolića 34, Koprivnica | Udruga studenata Koprivničko-križevačke županije, Hrvatske državnosti 10, Koprivnica |
| 2. | Kandidatkinja: Ivana DujakZamjenica: Loredana Milaković | 16.08.1997.5.06.1997. | Miklinovec 208a, KoprivnicaTrg kralja Zvonimira 8, Koprivnica | Vijeće učenika Gimnazije „Fran Galović“ Koprivnica, Ulica dr. Ž. Selingera 3a |
| 3. | Kandidat: Patrik GlavicaZamjenica: Katarina Krejčir | 18.06.1990.22.08.1989. | Ivana Mažuranića 21, KoprivnicaKneza Domagoja 23c, Koprivnica | Interesni odbor mladih Hrvatske narodne stranke Koprivnica, Matije Gupca 2 |
| 4. | Kandidat: Ivan KičinbaćiZamjenica: Iva Pintarec | 29.10.1989.25.08.1993. | Tome Čikovića 27, KoprivnicaStarogradska 55, Koprivnica | Udruga športske rekreacije podravskih studenata, Hrvatske državnosti 10, Koprivnica |
| 5. | Kandidatkinja: Andrea JurajaZamjenik: Denis Košćak | 5.06.1990.8.11.1985. | Domžalska 12, KoprivnicaTrg slobode 3, Koprivnica | Udruga RockLive, Trg slobode 3, Koprivnica |
| 6. | Kandidatkinja: Simona CvekZamjenica: Matea Gačan | 20.09.1992.5.11.1989. | Ulica dr. N. Sertića 10, KoprivnicaŠtaglinec 32, Koprivnica | Forum mladih SDP-a grada Koprivnice, Svilarska 6 |
| 7. | Kandidat: Krešimir KrušlinZamjenik: Marko Horvat | 28.05.1989.10.10.1988. | Trg kralja Zvonimira 11, KoprivnicaZvirišće 32, Koprivnica | Forum mladih SDP-a grada Koprivnice, Svilarska 6 |
| 8. | Kandidat: Danijel MatijakovićZamjenica: Lana Kasumović | 1.12.1989.23.09.1985. | Mlinarska 38c, Starigrad, KoprivnicaŠtaglinec 38b, Koprivnica | Forum mladih SDP-a grada Koprivnice, Svilarska 6 |
| 9. | Kandidat: Dražen SrednoselecZamjenik: Valentino Posavec | 7.08.1986.11.11.1993. | Miklinovec 193aMlinarska 29, Starigrad, Koprivnica | Forum mladih SDP-a grada Koprivnice, Svilarska 6 |
| 10. | Kandidat: Ivan PišpekZamjenik: Nikola Sinković | 23.10.1993.10.03.1993. | Trg kralja Zvonimira 5Trg kralja Tomislava 5 | Odred izviđača „Bijeli javor“, Braće Radić 22, Koprivnica |
| 11. | Kandidatkinja: Ana-Marija StrnadZamjenik: Leo Nemec | 18.7.1996.28.7.1990. | I. Močilski odvojak 23, KoprivnicaDubovečki breg 86, Koprivnica | Mladež Hrvatske demokratske zajednice G.O. Koprivnice, J. Vargovića 1/II Koprivnica |